Ritratt: Malta Public Transport .td_uid_2_60c3acb0b4b22_rand.td-a-rec-img{text-align:left}.td_uid_2_60c3acb0b4b22_rand.td-a-rec-img img{margin:0 auto 0 0} Malta Public Transport ħabbret l-iskeda ġdida għas-sajf li se tiġi fis-seħħ mit-13 ta' Ġunju. L-iskeda l-ġdida taffettwa lil dawn ir-rotot. Erba' rotot se jiġu estiżi biex jilħqu bajjiet popolari: Rotta 49 bejn il-Belt u l-Mellieħa se tiġi estiża għall-Armier u se tibda topera kuljum inkluż fi tmiem il-ġimgħa. Rotta 74 bejn il-Belt u ż-Żurrieq se tkun estiża għall-Blue Grotto. Rotta 101 bejn l-Imġarr u ċ-Ċirkewwa se tkun estiża għall-Ġnejna u jiżdiedu vjaġġi fiż-żewġ direzzjonijiet kull filgħaxija. Rotot 109 u 109A bejn is-Siġġiewi u l-Baħrija se jkunu estiżi sa Lapsi. Seba' rotot se jżidu l-frekwenza biex jaqdu domanda akbar: Rotta 212 bejn Tas-Sliema u Buġibba se żżid il-frekwenza għal kull 30 minuta fl-aktar sigħat traffikużi matul tmiem il-ġimgħa bejn is-7:30am u t-8:00pm. Rotta 221 bejn Buġibba u ċ-Ċirkewwa se żżid il-frekwenza għal kull 30 minuta fl-aktar sigħat traffikużi matul tmiem il-ġimgħa bejn is-7:30am u t-8:00pm. Rotta 222 bejn Tas-Sliema u ċ-Ċirkewwa se żżid il-frekwenza għal kull 30 minuta fl-aktar sigħat traffikużi matul tmiem il-ġimgħa bejn is-7:30am u t-8:00pm. Rotta 223 bejn Buġibba u Għajn Tuffieħa se żżid il-frekwenza għal kull 30 minuta inkluż fi tmiem il-ġimgħa. Rotta 225 bejn Tas-Sliema u Għajn Tuffieħa se żżid il-frekwenza għal kull 30 minuta fil-ħinijiet l-aktar traffikużi bejn is-7:30am u t-8:00pm kuljum inkluż fi tmiem il-ġimgħa. Rotta 310 bejn ir-Rabat Għawdex u Marsalforn se żżid il-frekwenza għal kull 30 minuta matul is-sigħat l-aktar traffikużi. Rotta 80 bejn il-Belt u Birżebbuġa se tibda topera kull siegħa matul tmiem il-ġimgħa. Tliet rotot ġew imtejjba biex jipprovdu servizz aktar effiċjenti: Rotta 72 bejn il-Belt u l-Qrendi se tibda titlaq b'intervall ta' ħames minuti minn ma' Rotta 71 bejn il-Belt u ż-Żurrieq. Rotta 64 bejn il-Belt u Santa Venera se tibda topera vjaġġ ċirkolari mill-Imrieħel. Rotta X4 bejn Birżebbuġa u l-Belt se tibdel l-aħħar vjaġġ ta' matul il-ġimgħa għall-10:00pm biex taqdi lil dawk li jispiċċaw mix-xogħol fiż-żona industrijali ta' Ħal Far aktar tard. Bidliet oħrajn li jirriflettu l-għeluq tas-sena skolastika mill-1 ta' Lulju: Rotta 43 bejn il-Belt u n-Naxxar issa se tibda topera kull siegħa. Rotta X1A bejn iċ-Ċirkewwa u l-Università ta' Malta se tkun imwaqqfa. Il-prezz tal-biljetti li jinxtraw fuq il-karozza tal-linja bi flus kontanti jew b'pagament contactless se jkun €2.00 filwaqt dawk li jħallsu permezz ta' Tallinja Card se jibqgħu jgawdu minn rati mnaqqsa. Adulti, studenti, u residenti f'Għawdex iħallsu €0.75 waqt li tfal u persuni intitolati għal konċessjoni jħallsu €0.25. Limiti differenti japplikaw għal tipi differenti ta' cards. .td_uid_3_60c3acb0b4dda_rand.td-a-rec-img{text-align:left}.td_uid_3_60c3acb0b4dda_rand.td-a-rec-img img{margin:0 auto 0 0}